Lisa 1
09.05.2024 hankelepingu
nr 2-2/24/451-1 juurde

Tehniline kirjeldus

1.	Üldandmed

1.1	Eeldatav rendiperiood: 10.05.2024 – 31.12.2025.
1.2	Asukoht: Ämari lennubaas, betoonpaneelidest plats, koordinaadid 59.259059, 24.229217.
1.3	Kogus: 10 jõusaalina kasutamiseks mõeldud soojakut.

2.	Nõuded konteineritele ja inventarile

2.1	Tellija soov on rentida kümme 20-jalast ISO standarditele vastavat soojustatud konteinerit, mis on omavahel ühendatud lahendusena 2 x 5 (vt joonist lisas 1.1) ning mis kavatsetakse sisustada erinevate jõusaaliseadmetega.
2.2	Konteinerlahendusel peab olema tugevdatud põrand (lisatud veekindel vineer paksusega 22 mm). Pakkumuses tuua välja põranda kandevõime.
2.3	Konteinerlahendusel peab olema üks standardsuuruses uks ning kokku 14 eest tõmmatava rulooga avatavat akent (vt lisa 1.1).
2.4	Konteinerlahendus peab olema varustatud 4 kliimaseadmega (kaks kummaski külgseinas), mis peavad tagama Eesti kliimas sisetemperatuuri 18-24 kraadi mõistlike energiakulude mahus igal ajal. Põrandapinda kasutatavad kliimaseadmed ei ole lubatud. Muid kütteseadmeid ei ole vaja.
2.5	Konteineritele tuleb paigaldada elektrivarustus alates liitumiskilbist, mis asub kõrvalasuva hoone seinal umbes 10 meetri kaugusel. Paigaldatud kaablid ja alajaotuskilbid peavad olema kasutamisel ohutud, kaitstud ilmastiku ja mehaaniliste vigastuste eest.
2.6	Konteinerlahenduses peab olema tellijale kasutamiseks kokku vähemalt 6 pistikupesa (230V), paigaldatud seina peale kohtkindlalt, soovitavalt erinevates seintes.
2.7	Konteinerlahenduses peab olema valgustus, mis tagab valgustustiheduse 0,7 m kõrgusel põrandast vähemalt 300 lx.
2.8	Konteinerlahendus peavad olema varustatud suitsuanduriga.
2.9	Konteinerite paigaldamisel tagada, et on täidetud Majandus- ja taristuministri 30.03.2017. a. määrus nr 17 „Ehitisele esitatavad tuleohutusnõuded“.
2.10	Esiukse lähedusse seinale paigaldada 20 nagi kasutajate üleriiete riputamiseks.
2.11	Tellija soovib ise paigaldada peeglid konteinerlahenduse ühele (akendeta) külgseinale. Seega arvestada, et selleks puuritakse konteineri seintesse mitteläbivaid auke.
2.12	Tellija katab põranda jõusaalis kasutamiseks mõeldud tugevate kummimattidega.

3.	Pakkumuses tuua eraldi välja konteinerite transpordi-, montaaži-, demontaaži- ja lisatööde kulud ning konteinerite rendihind päevas.

4.	Lisad:

4.1.	Lisa 1.1. Tehnilise kirjelduse juurde_Konteinerlahenduse joonis.pdf